गजाननराव कोळी

गजाननराव कोळी ऊर्फ ग.मो.कोळी हे ठाणे नगरपालिकेत नगरसेवक होते.

जीवन व कारकीर्द
ग.मो.कोळी हे ठाण्याच्या सार्वजनिक वर्तुळात जीएम म्हणून ओळखले जात असत. इसवी सन १९५२ मध्ये ते अपक्ष म्हणून ठाणे नगरपरिषदेत निवडून आले. इसवी सन १९६२ पर्यंत सलग दहा वर्षे ते नगरसेवक म्हणून निवडून येत होते. इसवी सन १९५५-५६ मध्ये ते पालिकेच्या स्थायी समितीचे अध्यक्ष होते. आणीबाणीच्या काळात त्यांनी तुरुंगवास भोगला. ठाणे नगरपालिकेच्या नगराध्यक्ष पदावरसुद्धा ते कार्यरत होते.नंतर आमदार झाल्यावर त्यांनी डोंगरी कोळी समाजाचे सर्वेक्षण करून घेतले.ते लोकांच्या समस्या सोडविण्यासाठी सायकलवर फिरत. ते लोकांचे आवडते लोकप्रतिनिधी होते. त्यांची राहणी अतिशय साधी होती. त्यांची वृत्ती सेवाभावी होती.आळंदी येथील वारकरी संप्रदाय प्रसारक मंडळाचे ते अध्यक्ष होते.
ग.मो.कोळी मार्ग
ठाणे महानगरपालिकेने त्यांच्या सामाजिक कार्याची दखल घेऊन चेंदणी कोळीवाडा येथून रेल्वे मार्गाच्या खालून ठाणेपूर्व भागात जाणाऱ्या रस्त्याला ग.मो.कोळी मार्ग हे नाव दिलेले आहे.
मृत्यू
दिनांक १३ ऑगस्ट १९९१ रोजी त्यांचे निधन झाले.महाराष्ट्र टाईम्स, मुंबई टाईम्स, मंगळवार,१६ जुलै २०२४

संदर्भ व नोंदी

वर्ग:मराठी व्यक्ती
वर्ग:ठाण्याचे नगरसेवक
वर्ग:इ.स. १९९१ मधील मृत्यू
वर्ग:पुरुष चरित्रलेख